A románok ellen is fiatal csapatot küld vízbe Benedek Tibor
A kecskeméti mérkõzés november 17-én 20.15-kor kezdõdik.
Akárcsak a grúzok ellen október 20-án, a románokkal november 17-én vívandó világliga-selejtezõs mérkõzésen is fiatal csapatot küld medencébe Kecskeméten Benedek Tibor, a férfi vízilabda-válogatott szövetségi kapitánya.
A szakvezetõ - derült ki a sportági szövetség honlapjának hétfõ esti közlésébõl - a jövõ keddi meccsen sem szerepeltet egyetlen olimpiai bajnokot sem, a világbajnoki aranyérmesek közül is csupán néhányan jutnak szóhoz, de Benedek az ifjabb korátlagú együttestõl is gyõzelmet vár el a vl-sorozat második találkozóján.
Az A betûjelû selejtezõcsoport negyedik tagja a világbajnoki bronzérmes görög válogatott, amellyel december 1-jén idegenben játszik elõször a magyar csapat.
A jövõ heti meccsre készülõ gárda programjáról ezt nyilatkozta a kapitány: "szombat délelõtt találkozunk Szolnokon, aznap két edzésünk lesz a szolnokiakkal, vasárnap pedig egy, este már Kecskeméten edzünk a mérkõzés helyszínén".
Hozzátette, hogy az elõzõ kerethez képest egy változás van, Nagy Ádám helyett Kovács Gábor került be. "Ő is azon tizenhárom játékos közé tartozik, akik Szolnokon játszanak majd. Ami biztos, hogy Kecskeméten, a románok ellen Hárai Balázs helyett Mezei Tamás szerepel majd. Bekerülhet a meccsre Vámos Márton, Nagy Viktor és Jansik Dávid, de hogy kiknek a helyére, az még kérdés" - mondta a szövetségi kapitány.
A kecskeméti mérkõzés november 17-én 20.15-kor kezdõdik.

A magyar válogatott kerete:
Lévai Márton (Debreceni VSE), Bisztritsányi Dávid (A-Híd OSC Újbuda) - kapusok, Gór-Nagy Miklós, Decker Ádám, Salamon Ferenc, Bátori Bence, Kovács Gábor (A-Híd OSC Újbuda), Bedõ Krisztián, Hárai Balázs, Zalánki Gergõ, Erdélyi Balázs (ZF-Eger), Tóth Márton (Ferencváros-PQS Waterpolo), Manhercz Krisztián (Szeged-Diapolo), Mezei Tamás (Szolnoki Dózsa-Közgép) - mezõnyjátékosok, és szerepet kaphat még Vámos Márton, Jansik Dávid, továbbá a kapus Nagy Viktor (mindhárom Szolnoki Dózsa-Közgép).
vízilabda